पाएं अपने शहर की ताज़ा ख़बरें और फ्री ई-पेपरडाउनलोड करें
जादू-टोने से कोरोना संक्रमण दूर करने के नाम पर अंधविश्वास फैला रहे एक तांत्रिक पर पुलिस ने मामला दर्ज कर लिया है। आरोन थाना क्षेत्र के उमरिया गांव में कई लोग अपना संक्रमण दूर कराने के लिए तांत्रिकों के पास पहुंच रहे थे। जैसे ही थाना प्रभारी बलवीर गौर को सूचना मिली तो वह वेश बदलकर पहुंचे। इस दौरान देखा कि बड़ी संख्या में लोग झाड़-फूंक करा रहे हैं। तांत्रिक लोगों को भवूत भी दे रहा था। इस दौरान सामाजिक दूरी तक का पालन नहीं होकर संक्रमण का फैलाव की स्थितियां बन रहीं थी।
कई गांवों से पहुंच रहे थे लोग
कोविड काल में लोगों को ठगी का शिकार लोग बना रहे हैं। तांत्रिक क्रियाओं के नाम पर भी लोगों से वसूली की जा रही है। आरोन के उमरिया गांव में भी तांत्रिकों ने यह सूचना फैला दी कि उनकी भवूत से संक्रमण दूर हो जाएगा। बस क्या था लोगों की कतारे लगने लगीं। कई गांव से लोग यहा झांड-फूंक कराने पहुंचने लगे।
खजूर की झाडू से झाड़ा दे रहा था
थाना प्रभारी बलवीर गौर इस गांव में पहुंचे। उनके साथ अन्य बल भी था। वह खुद तांत्रिक के पास पहुंच गए और उसकी हरकतें देखने लगे। देखा कि एक व्यक्ति खजूर के झाड़ू से लोगों को झाड़ा व भवूत दे रहा था। दूसरा व्यक्ति प्रसाद चढ़ा रहा था। अंधविश्वास फैलाने वाले आरोपी कल्याण सिंह अहिरवार, राम सिंह और मेहरवान अहिरवार निवासीगण ग्राम उमरिया को गिरफ्तार किया गया। आरोपियों ने कबूला कि वह कोरोना संक्रमण के बचाव के लिए यह तंत्र क्रिया कर रहे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn